EkBass/fiwiki-20250220-pages-articles huggingface dataset:
Moritz Schreber

Daniel Gottlob Moritz Schreber (15. lokakuuta 1808 Leipzig — 10. marraskuuta 1861 Leipzig) oli saksalainen lääkäri (ortopedi) ja pedagogi, Leipzigin yliopiston opettaja ja Leipzigin parantolan johtaja, siirtolapuutarhaliikkeen innoittaja. Moritz Schreber opiskeli lääketiedettä Leipzigin yliopistossa ja erikoistui ortopediaan. Hän julkaisi lukuisia kirjoja, jotka käsittelivät lastenkasvatusta ja kaupungistumisen vaikutuksia. Hän suositteli kaupunkien työläisnuorisolle "terveysvoimistelua" ja maalaiselämää, vastusti itsetyydytystä ja kehitteli mekaanisia tukilaitteita ja kiinnikkeitä itsetyydytyksen estämiseksi ja terveen ruumiin kasvattamiseksi. Alice Miller on kutsunut Schreberiä "mustan pedagogiikan" pääedustajaksi, sillä tämän kasvatusmenetelmät perustuivat pakkoon ja lapsen tahdon murtamiseen, jopa vauvojen lyömiseen. Schreber sovelsi ankaria kasvatusmenetelmiä myös omiin lapsiinsa. Hänen vanhin poikansa teki itsemurhan, ja nuoremmasta pojasta Daniel Paul Schreberistä tuli skitsofreenikko. Siirtolapuutarhaliike sai innoitusta Schreberin kirjoituksista, joissa tähdennettiin ulkoilun merkitystä. Vuonna 1865 Leipzigiin perustettiin ensimmäinen leikkikenttä ja sille annettiin nimi "Schreberplatz" Schreberin muistoksi. Alueelle perustettiin puutarha, aluksi lasten harrastustoimintaa varten, mutta siitä tuli pian kokonaisten perheiden vapaa-ajanviettopaikka, Schrebergarten. ==Teoksia== * Die Eigenthümlichkeiten des kindlichen Organismus im gesunden und kranken Zustande (1839) * Der Hausfreund als Erzieher und Führer zu Familienglück und Menschenveredelung (1861) * Die ärztliche Zimmergymnastik (1855) * Kallipädie oder Erziehung zur Schönheit durch naturgetreue und gleichmässige Förderung normaler Körperbildung, lebenstüchtiger Gesundheit und geistiger Veredelung und insbesondere durch möglichste Benutzung specieller Erziehungsmittel (1858) ==Kirjallisuutta== * Israëls, Han: Schreber: Vater und Sohn: Eine Biographie. Übersetzung von Wenda Focke. Verlag internationale Psychoanalyse, München–Wien 1989. ISBN 3-621-26509-0 * Niederland, William G.: Der Fall Schreber: Das psychoanalytische Profil einer paranoiden Persönlichkeit. Suhrkamp, Frankfurt am Main 1978, ISBN 3-518-07490-3 * Palla, Rudi: Die Kunst, Kinder zu kneten: Ein Rezeptbuch der Pädagogik. Eichborn Verlag, Frankfurt am Main 1997. ISBN 3-8218-4153-2 * Rutschky, Katharina: Schwarze Pädagogik: Quellen zur Naturgeschichte der bürgerlichen Erziehung. 6. Auflage. Ullstein, Frankfurt/Main 1993. ISBN 3-548-34453-4. * Treher, Wolfgang: Hitler, Steiner, Schreber — Gäste aus einer anderen Welt: Die seelischen Strukturen des schizophrenen Prophetenwahns. Oknos, Emmendingen 1990. ISBN 3-921031-00-1 ==Aiheesta muualla== * Miller, Alice: The Childhood Trauma (luento 22.10.1998). * Schreber, Daniel Gottlob Moritz. Deutsche Biographie. 2007. Luokka:Vuonna 1808 syntyneet Luokka:Vuonna 1861 kuolleet Luokka:Saksalaiset lääkärit Luokka:Saksalaiset kasvatustieteilijät
Mayuko Hagiwara

Mayuko Hagiwara (; s. 16. lokakuuta 1986 Maebashi) on japanilainen maantie- ja ratapyöräilijä. Hagiwaran seura ennen ammattilaisvuosiaan oli Cycle Base Asahi Racing. Ammattilaisurallaan hän edusti vuosina 2013–2017 Wiggle-Honda / Wiggle High5 -joukkuetta, vuonna 2018 Alé Cipollinia ja viimeisillä kausillaan 2019–2020 Eneicat-joukkuetta. Hagiwara voitti vuonna 2005 Aasian- mestaruuskilpailuissa hopeaa ratapyöräilyn pisteajossa, ja seuraavana vuonna hän sai Aasian kisojen kultamitalin maantieajossa ja voitti myös Okinawan ympäriajon. Hän oli Aasian-mestaruuskilpailuissa kolmas aika-ajossa 2008 ja sijoittui kolmanneksi myös Japanin-mestaruuskilpailujen maantieajossa. Hagiwara vei Japanin-mestaruuden maantieajossa 2009, ja 2010 hän oli ykkönen sekä aika- että maantieajossa. Hän oli Aasian-mestaruuskilpailujen hopealla Sharjahissa 2010 aika-ajossa. Hagiwara uusi maansa mestaruuskilpailujen tuplakullan vuosina 2011 ja 2012. Hän sijoittui toiseksi Thaimaan ympäriajon kokonaiskilpailussa 2012, mutta joutui keskeyttämään lajissa Lontoossa samana vuonna pidetyissä olympialaisissa. Hän oli kolmas Japanin-mestaruuskilpailujen maantieajossa 2013. Hän voitti kotimaansa mestaruuden sekä maantie- että aika- ajossa 2014. Hän saavutti 2015 Aasian-mestaruuskilpailuissa hopeaa aika-ajossa ja voitti Japanin-mestaruuden maantieajossa. Hän voitti 2015 myös kuudennen etapin naisten "Italian ympäriajossa", Giro Rosassa ja kolmannen etapin Tour de Bretagnessa. Vuonna 2017 hän sijoittui kolmanneksi Cadel Evans Great Ocean Road Racessa. == Lähteet == == Aiheesta muualla == Luokka:Japanilaiset maantiepyöräilijät Luokka:Japanilaiset ratapyöräilijät Luokka:Vuonna 1986 syntyneet Luokka:Elävät henkilöt
Acceleration of Suguri X Edition

Acceleration of Suguri X Edition on vuonna 2011 julkaistu japanilainen taistelupeli, jonka on julkaissut japanilainen Rockin 'Android. Se tehtiin pelattavaksi vain Playstation 3 Networkissa. ==Hahmot== * Suguri - peloton puolustaja, joka käyttää violettia sapelia. * Saki - Saki käyttää aseenaan jättimäisiä marakasseja ja tamburiinia. * Iru - käyttää aseenaan ohjuksia * Nanako - menettää helposti malttinsa ja on määräilevä * Kae - on tulinen persoona ja rakastaa taistelua. Aseena pelkät nyrkit * Kyoko - Ryhmän kypsin ja fiksuin. Käyttää aseena lasereita. Luokka:PlayStation 3 -pelit Luokka:Vuoden 2011 videopelit Luokka:Tappelupelit
Geller

Geller on muun muassa seuraavien henkilöiden sukunimi: * Bruce Geller (1930–1978), , yhdysvaltalainen elokuvakäsikirjoittaja * Efim Geller (1928–1998), venäläinen shakin suurmestari * Herb Geller (1928–2013), yhdysvaltalainen saksofonisti, säveltäjä ja sovittaja * Jiri Geller (s. 1970), suomalainen kuvanveistäjä ja pop-taiteilija * Larry Geller (s. 1939), yhdysvaltalainen kirjailija, hiusmuotoilija ja stylisti * László Gellér (s. 1944), unkarilainen mäkihyppääjä * Margaret Geller (s. 1947), yhdysvaltalainen astrofyysikko * Pamela Geller (s. 1958), yhdysvaltalainen bloggaaja, kirjailija ja poliittinen aktivisti * Uri Geller (s. 1946), israelilainen näyttelijä ja taikuri == Kuvitteellisia Gellereitä == * Judy Geller, sitcom- sarjan Frendit hahmo * Monica Geller, sitcom-sarjan Frendit hahmo * Paris Geller, hahmo sarjassa Gilmoren tytöt * Ross Geller, sitcom-sarjan Frendit hahmo
Huston

Huston voi tarkoittaa: * John Huston, yhdysvaltalainen elokuvaohjaaja, -näyttelijä ja -käsikirjoittaja * Anjelica Huston, yhdysvaltalainen näyttelijä ja Oscar-voittaja * Walter Huston, kanadalaissyntyinen yhdysvaltalainen Oscar- palkittu näyttelijä * Danny Huston, yhdysvaltalainen näyttelijä ja elokuvaohjaaja * Nyjah Huston, yhdysvaltalainen ammattirullalautailija * Jack Huston, brittiläinen näyttelijä
Jämsen

Jämsen tai Jämsén on muun muassa seuraavien suomalaisten henkilöiden sukunimi: * Aatu Jämsen (s. 2002), jääkiekkoilija * Antti Jämsén, kunnanjohtaja * Artturi Jämsén (1925–1976), maalaisliittolainen poliitikko * Bernhard Jämsén (1894–1957), jääkärivääpeli * Esko Jämsén (1938–1972), toimittaja ja kirjailija * Jan Jämsen, Katla, laulaja ja kosketinsoittaja * Juuso Jämsen (s. 2000), jääkiekkoilija * Kauko Jämsén (s. 1943), diplomaatti * Lasse Jämsen (s. 1974), jääkiekkoilija * Lauri Jämsen (s. 1950), jääkiekkoilija * Markus Jämsen, muusikko * Matti Jämsén (1979–2020), keittiömestari * Timo Jämsen (oik. Keijo Tauvo Ahola, 1942–2012), rocklaulaja ja kitaristi * Vilho Jämsén (1871–1917), päätoimittaja.
Gibraltarin Suuri synagoga

Gibraltarin Suuri synagoga eli Kahal Kadosh Sha'ar HaShamayim () on vanhin Gibraltarilla toimiva synagoga eli juutalaisten kokous-, rukous- ja kouluhuone. Se on alkujaan rakennettu 1700-luvun alkupuolella.The Jewish Community of Gibraltar Utrechtin rauhansopimuksessa oli pykälä, joka kielsi juutalaisia tai muslimeita asettumasta Gibraltarille. Kun kauppasuhteet lämpenivät vuonna 1717, espanjalaiset huomasivat että britit antoivat juutalaisten kauppiaiden toimia alueella. Naapurisovun ylläpitämiseksi juutalaiset karkotettiin. Heidän sallittiin kuitenkin palata vähitellen, ensin sallittiin korkeintaan kolmen kuukauden oleskelu, ja lopulta kaikista rajoitteista luovuttiin 1700-luvun loppupuolella. Gibraltarille palanneet juutalaiset tarvitsivat paikan hartauden harjoittamaiselle, ja vuonna 1724 Gibraltarin kuvernööri William Hargrave antoi kauppias Isaac Nettolle joutomaata Engineer Lanen varrelta. Netto rakennutti sinne vajan, jota alettiin käyttää synagogana. Alkuperäinen vaja tuhoutui vuoden 1766 tulvissa. Sen tilalle rakennettiin uusi, joka vaurioitui espanjalaisten tulituksessa vuosien 1779–1783 piirityksen aikana. Vuonna 1812 sattui tulipalo, jonka jälkeen synagogaa uusittiin jälleen. Silloin siihen rakennettiin nykyinen holvikatto. Nykyisen synagogarakennuksen osoite on Engineer Lane 47-49. Rakennus on koristeltu värikkäillä laatoilla ja takorautaisilla kaiteilla. Lattiat ovat marmoria ja huonekalut tummaa puuta. == Lähteet == Suuri synagoga Luokka:Yhdistyneen kuningaskunnan synagogat Suuri synagoga
Petri Karjalainen (jääkiekkovalmentaja)

Petri Karjalainen (s. 9. kesäkuuta 1980 Oulu) on suomalainen jääkiekkovalmentaja, joka toimii SM-liigajoukkue KalPan päävalmentajana. ==Ura== Karjalainen toimi Sveitsin Nationalliga A:ssa (nyk. National League A) pelanneen HC Davosin videovalmentajana vuosina 2005–2008. Kaudeksi 2008–2009 hän siirtyi SM-liigajoukkue Oulun Kärppien apuvalmentajaksi Matti Alatalon johtamaan valmennustiimiin. Myös siellä Karjalaisen päävastuualueeseen kuului videotyö. Hän voitti SM-hopeaa keväällä 2009. Kärppien erotettua marraskuussa 2010 päävalmentaja Mikko Haapakosken myös Karjalainen sai lähteä valmennustiimistä. Karjalainen sai kuitenkin jatkaa Kärppien organisaatiossa, kun hän siirtyi loppukaudeksi 2010–2011 puolestaan Kärppien SM-liigajoukkueen apuvalmentajaksi siirtyneen Jari Laukkasen tilalle joukkueen A-nuorten päävalmentajaksi. Kaudeksi 2011–2012 Karjalainen siirtyi kaksivuotisella sopimuksella Hämeenlinnan Pallokerhon A-nuorten päävalmentajaksi, mutta hän teki jo kesäkuussa 2011 sopimuksen KHL-joukkue Metallurg Magnitogorskin kanssa, jonne Karjalainen siirtyi apuvalmentajaksi Aleksandr Barkoville. Lokakuussa kuitenkin sekä Barkov että Karjalainen saivat potkut joukkueen valmennuksesta. Karjalainen siirtyi marraskuussa toisen KHL-joukkueen, Sibir Novosibirskin videovalmentajaksi. Karjalainen siirtyi kaudeksi 2012–2013 vuoden mittaisella sopimuksella Mestis-joukkue Heinolan Peliittojen päävalmentajaksi. Kesäkuussa 2012 hänet pestattiin myös Suomen alle 20-vuotiaiden maajoukkueen apuvalmentajaksi Harri Rindellin johtamaan valmennustiimiin. Huhtikuussa 2013 Karjalainen teki vuoden mittaisen jatkosopimuksen Peliittojen kanssa kaudeksi 2013–2014, jolloin hän jatkaa myös alle 20-vuotiaiden maajoukkueen Karri Kiven johtamassa valmennusryhmässä. Kaudeksi 2014–2015 Karjalainen siirtyi 1+1-vuotisella sopimuksella SM-liigan nousijajoukkue Vaasan Sportin apuvalmentajaksi Tomek Valtosen johtamaan valmennustiimiin. Kaudella 2017–2018 Karjalainen toimii Mestiksessä pelaavan RoKi:n päävalmentajana. ==Lähteet== *Eliteprospects.com – Petri Karjalainen ===Viitteet=== Luokka:Suomalaiset jääkiekkovalmentajat Luokka:Vuonna 1980 syntyneet Luokka:Elävät henkilöt
Gibraltarin Pieni synagoga

Gibraltarin Pieni synagoga (Esnoga Chica tai Ets Hayim) on Gibraltarilla toimiva synagoga eli juutalaisten kokous-, rukous- ja kouluhuone. Vuonna 1724 Gibraltarin kuvernööri William Hargrave antoi kauppias Isaac Nettolle tontin, johon nousi Gibraltarin Suuri synagoga. Sitä hallitsivat pohjoisesta tulleet sefardijuutalaiset, jotka olivat olleet pitkään kontaktissa kristittyjen kanssa ja siten tottuneet melko muodollisiin jumalanpalveluksiin. Osa Gibraltarin juutalaisista oli kuitenkin kotoisin islaminuskoisesta Marokosta, missä juutalaiset olivat joutuneet kokoontumaan kodeissa ja vastaavissa epävirallisissa tiloissa. Heidän rukouskulttuurinsa oli kehittynyt epämuodolliseksi, ja he karsastivat "hollantilaisiksi" kutsumiaan Suuren synagogan menoja. Niinpä marokkolaistaustaiset alkoivat kokoontua Netton perustamassa talmud-koulussa torin varrella. Tämä muutettiin myöhemmin synagogaksi. Sitä kututaan nykyisin joko talmud-koulun nimellä Ets Hayim tai yksinkertaisesti Pieneksi synagogaksi (Esnoga Chica). Rakennus vaurioitui pahoin espanjalaisten tulituksessa vuosien 1779–1783 piirityksen aikana, ja rakennettiin sen jälkeen uudelleen. Sen osoite on Irish Town 91. == Lähteet == Pieni synagoga Luokka:Yhdistyneen kuningaskunnan synagogat Pieni synagoga en:Synagogues_of_Gibraltar#The_Little_Synagogue
Titan (Blizzard Entertainment projekti)

Titan oli projektin nimi MMOG-lajityypin pelistä (myös MMO), jota kehitti Blizzard Entertainment. Spekulointi pelistä alkoi vuonna 2007. Yhtiö on julkaissut hyvin vähän informaatiota pelistä. Toistaiseksi on vahvistettu vain että peli on täysin uusi konseptitasolla ja se on ollut pelattavissa vuodesta 2011. Toukokuussa 2013 Blizzard kertoi suurista teknologia- ja suunnittelumuutoksista peliin ja siirsi 100:sta työntekijästä 70 muihin projekteihin, kunnes projektin ydinryhmä on saanut muutostyöt tehtyä. Peli on peruttu vuonna 2014. ==Kehitys== Vuonna 2007 käyttäjät Blizzardin Internet foruumilla spekuloivat että peli oli jo kehityksessä sen jälkeen, kun yhtiö olis julkaissut työpaikkailmoituksia hahmojen ja ympäristöjen kehitykseen osallistuvien taiteilijoiden avoimista paikoista, kuvaillen projektia "seuraavan sukupolven MMO peliksi", joka oli "huippusalainen". Blizzardin yhteisövastaava vahvisti että työpaikkailmoitukset liittyivät julkistamattomaan peliin, joka ei ole lisäosa maailman suosituimmalle MMO- pelille, World of Warcraftille. Activision Blizzardin toimitusjohtaja Bobby Kotick, Blizzardin operatiivinen johtaja Paul Sams ja Blizzardin toimitusjohtaja Mike Morhaime kaikki vahvistivat vuonna 2008 että kyseessä oli uusi peli. Luottamuksellinen projektiaikataulu julkistettiin ilman yhtiön hyväksyntää marraskuussa 2011. Se näytti projektin nimeltä "Titan" jolle oli annettu julkaisupäivämäärä vuoden 2013 viimeiselle neljännekselle. Blizzardin Kiinan yleismanageri joko erosi tai erotettiin tämän vuodon jälkeen. Vuoden 2010 Spike Video Game Awards palkintojenjaossa, Blizzardin yhteisperustaja Frank Pearce kertoi peliblogi Destructoidille, että pelistudio oli aloittanut puhumaan uudesta pelistä rekrytointityökaluna. Morhaime puhui pelistä suurmalkaisesti paneelikeskustelussa vuonna 2011 D.I.C.E. Summit tapahtumassa. Hän sanoi että yhtiön kaikkein kokeneimmat MMO-kehittäjät työskentelivät projektin parissa. Hän selitti että he käyttivät vuosien kokemuksia World of Warcraftin parista ja painotti pelaajien yhteistyön tärkeyttä tuntemiensa ihmisten kanssa tuntemattomien sijaan. Morhaime uskoi että World of Warcraft ja Titan, julkistuksessaan, tulevat elämään rinnakkaiseloa MMO-markkinoilla. Hän oli tehnyt samankaltaisen lausunnon jo vuonna 2008 kertoessaan yhdysvaltalaiselle Wired-lehdelle, että peli tulisi olemaan niin erilainen, että se ei kilpailisi toisen yhtiön MMO-pelin kanssa. Maaliskuussa 2011 Sams antoi haastattelun Gamasutralle ja paljasti että peli oli pelattavissa ja kertoi visiosta, jonka mukaan projektin pelin olisi tarkoitus kasvaa vielä 10, 15 tai 20 vuodenkin kuluttua julkistuksestaan ja asettaa uusia ennätyksiä toimialalla. Syyskuuhun 2012 mennessä kehitystiimi oli kasvanut pienistä konseptikehitykseen erikoistuneista tiimeistä yli 100 hengen projektitiimiksi. Blizzardin pelisuunnittelun varatoimitusjohtaja Rob Pardo sanoi että peli oli "keskellä kehitystään tässä vaiheessa." ==Lähteet== Luokka:Blizzard Entertainment Luokka:MMOG-pelit Luokka:MMORPG-pelit Luokka:Peruutetut videopelit
Kuurnan voimalaitos

Kuurnan voimalaitos sijaitsee Pielisjoessa Kontiolahden kunnan Paiholan kylässä. Voimalaitos valmistui vuonna 1971. Sen rakennutti Kuurnan Voima Oy, jonka omistavat nykyisin Pohjois-Karjalan Sähkö Oy (89 %) ja Joensuun kaupunki (11 %). ==Voimalaitoksen rakentaminen== Pielisjoen voimarakentaminen kytkeytyi ennen kaikkea teollisuuden sähköntarpeeseen. Pohjois-Karjalassa tukevan jalansijan omistaneet Enso-Gutzeit Oy ja Oy Kaukas Ab tutkivat aktiivisesti maakunnan vesivoimavaroja, ja molemmat yhtiöt olivat mukana Pamilon voimalaitoksen vuonna 1955 rakentaneessa Pamilo Oy:ssä. Molemmat metsäyhtiöt tutkituttivat yhdessä mahdollisuudet Pielisjoen koko putouskorkeuden hyödyntämiseen, mutta helpommaksi ratkaisuksi todettiin kahden erillisen voimalaitoksen, Kaltimon ja Kuurnan rakentaminen. Koskiosuuksia vaihtamalla yhtiöt selkeyttivät vesivoimaomistuksiaan Pielisjoessa. Sen myötä Oy Kaukas Ab pääsi rakentamaan joen yläjuoksulla Kaltimon voimalaitoksen vuonna 1958. Kuurnan suunnalla päävastuun kantoi Enso-Gutzeit Oy. Metsäyhtiöt markkinoivat hanketta kuitenkin myös Pohjois-Karjalan Sähkö Oy:lle ja Joensuun kaupungille, jotka lähtivät mielellään hankkeeseen mukaan. Osapuolet perustivat Kuurnan Voima Oy:n syksyllä 1958. Yhtiön osakkeista Enso-Gutzeit Oy:llä oli 55,66 %, Oy Kaukas Ab:lla 27,50 %, Joensuun kaupungilla 11,03 % ja Pohjois-Karjalan Sähkö Oy:llä 5,81 %. Voimalaitoksen rakentamisen aloittamista viivästyttivät vaikeudet padotusaltaita varten tarvituissa maanhankinnoissa. Vesivoiman lisärakentaminen oli myös joutumassa hienoiseen vastatuuleen ja koko hankkeen pelättiin jäävän ydinenergiaan liittyneiden suunnitelmien jalkoihin. Tällöin voimalaitoksen sijasta olisi rakennettu ainoastaan uittosulku. Toisaalta hankkeen puolesta vaikutti aluepoliittiset näkökohdat, olihan Itä-Suomi synkkää työttömyysaluetta. Työt päästiin aloittamaan vasta 1. marraskuuta 1967. Valtionlainoituksen ehtona oli työllistämisohjelma, jonka mukaisesti työtä rytmitettiin kausityöttömyyttä tasaavaksi. Valtaosa rakentajista olikin Pielisjoen rantakunnista. Kaikkiaan työlupia kirjoitettiin rakennusaikana 1 325 työntekijälle. Itse voimalaitoksen rakentamisen lisäksi hankkeeseen kytkeytyi mittavia väylä- ja muita rakennustöitä esimerkiksi Haapavirran kohdalla ja aivan Joensuun tuntumassa Utrankoskilla. Voimalaitoksen II- koneisto liitettiin valtakunnanverkkoon koekäytön jälkeen 2. heinäkuuta 1971 ja I-koneisto vastaavasti 19. elokuuta 1971. Jäljellä olleet maanrakennus- ja eräät velvoitetyöt saatiin käytännössä päätökseen vuoden 1972 loppuun mennessä. ==Tekniset tiedot== *Teho 18 MWTekniset tiedot: https://pks.fi/pks/vesi-ja-tuulivoimaa/vesivoimalat/ (viitattu 22.5.2019) *Putouskorkeus 6,9 m *Suunnitteluvirtaama 316 m³/s *Vuosienergia 115 000 MWh *Kaksi pystyakselista Kaplan-turbiinia ==Katso myös== * Kuurnan kanava *Kaltimon kanava ==Lähteet== Luokka:Suomen vesivoimalat Luokka:Suomen padot Luokka:Kontiolahden rakennukset ja rakennelmat Luokka:Pielisen reitin valuma- alue
Barons Courtin metroasema

Barons Court on Lontoon metron asema Hammersmith and Fulhamin alueella Lontoossa Yhdistyneessä kuningaskunnassa. Asema on District Linen ja Piccadilly Linen käytössä ja sijaitsee Lontoon matkakortin maksualueella 2. Se avattiin 9. lokakuuta 1905. ==Lähteet== * === Viitteet === ==Aiheesta muualla== * Barons Courtin asema Lontoon liikennelaitoksen sivuilla Luokka:Hammersmithin ja Fulhamin metroasemat
Jääpallon Maakuntasarja 1945

Jääpallon kolmanneksi korkein sarjataso, Maakuntasarja, pelattiin ensimmäistä kertaa vuonna 1945. Maakuntasarja oli aiemmin ollut toiseksi korkeimman sarjatason nimitys sotien välisellä kaudella 1941. Sarja pelattiin alueellisissa lohkoissa, ja lohkovoittajat nousivat seuraavaksi kaudeksi Suomensarjaan. == Maakuntasarja == ===Helsingin lohko=== Joukkue O V T H Maalit P EKV KUV Odd Eiran Kisa-Veikot 4 4 0 0 39-6 8 5-2 21-1 Käpylän Urheilu-Veikot 4 2 0 2 3-7 4 2-5 luov. IF Odd, Helsinki 4 0 0 4 3-32 0 2-11 luov. ===Turun lohko=== Joukkue O V T H Maalit P PIF TPS MIFK Pargas IF 2 2 0 0 11-8 4 6-4 5-4 Turun Palloseura 2 1 0 0 12-7 2 8-1 IFK Mariehamn 2 0 0 2 5-13 0 ===Uudenmaan lohko=== Joukkue O V T H Maalit P HPK PU YVP Hämeenlinnan Pallokerho 4 3 0 1 25-13 6 1-5 10-2 Porvoon Urheilijat 4 3 0 1 18-16 6 1-7 5-3 Yhdistyneitten Villatehtaitten Palloilijat 4 0 0 4 15-29 0 5-7 5-7 ===Kymenlaakson lohko=== Joukkue O V T H Maalit P Rei Jän SuSi Viipurin Reipas, Lahti 4 4 0 0 24-5 8 8-0 8-2 Kotkan Jäntevä 4 2 0 2 8-14 4 0-4 5-0 Sunilan Sisu 4 0 0 4 7-20 0 3-4 2-3 ===Pohjanmaan Lohko=== Joukkue O V T H Maalit P JyP SePS Ahmat VPaPo Jyväskylän Palloilijat 3 3 0 0 9-4 5 3-2 4-1 2-1 Seinäjoen Palloseura 3 2 0 1 22-7 4 11-1 9-3 Jyväskylän Ahmat 3 1 0 2 7-17 2 5-2 Vaasan Pallo-Pojat 3 0 0 3 6-16 0 ===Hämeen lohko=== Joukkue O V T H Maalit P Haka RU-38 TBK Valkeakosken Haka 4 3 0 1 13-2 6 1-2 3-0 Rosenlewin Urheilijat-38 4 3 0 1 12-10 6 0-2 6-4 Tammerfors Bollklubb 4 0 0 4 7-20 0 0-7 3-4 Lohkovoittajat nousivat Suomensarjaan. ==Lähteet== Luokka:Jääpallon Maakuntasarja Luokka:Vuoden 1945 jääpallo
Galaksienvälinen tähti

Galaksienvälinen tähti (eli intergalaktinen tähti) on tähti, joka on karannut kotigalaksinsa gravitaatiosta ja matkaa itsenäisesti galaksienvälisessä avaruudessa. == Löytyminen == Yleinen uskomus, että tähtiä voi esiintyä vain galakseissa, kumoutui galaksienvälisten tähtien löytymisellä vuonna 1997. Ensimmäiset havaittiin Neitsyen galaksijoukossa, missä niitä arvioidaan olevan 1012 (biljoona). == Muodostuminen == Syytä näiden tähtien karkaamiseen galakseistaan ei tarkkaan vielä tunneta, mutta paras teoria esittää kahden galaksin törmäämistä syyksi sille, että suunnaton määrä tähtiä sinkoutuu galaksienväliseen avaruuteen. Toisen teorian mukaan (kuva alla) supermassiiviset mustat aukot aiheuttavat tähtien poistumisen. ==Havaitseminen== Vuonna 1997 Hubble-avaruusteleskooppi löysi suuren joukon intergalaktisia tähtiä Neitsyen tähtijoukosta. Toinen ryhmä karanneita galaksienvälisiä tähtiä löydettiin Sulatusuunin galaksijoukosta. ==Massa== Näiden tähtien tarkkaa massaa ei tiedetä; on arvioitu niiden muodostavan jopa 10 prosenttia Neitsyen galaksijoukon tähdistä. Galaksienväliset tähdet voivat siten olla massiivisempia kuin yksikään galaksijoukon 2 500 galaksista. Tähdet ovat kirkkaita punaisia jättiläisiä, eli ne ovat elinkaarensa loppupäässä. ==Sijainti== Galaksienväliset tähdet sijaitsevat noin 300 000 valovuoden etäisyydellä lähimmästä galaksista. == Lähteet == == Aiheesta muualla == * Onko galaksien välissä tähtiä tai planeettoja? Tähdet ja avaruus -lehti 1/2009 * Tähtiä syntyy myös galaksien välissä Avaruus.fi 3.4.2010 * Myös galaksien välissä on tähtiä Tieteen kuvalehti 1.9.2009 Luokka:Tähtityypit
Brandes

Brandes on seuraavien henkilöiden sukunimi: * Bernd Jürgen Armando Brandes (k. 2001), saksalainen kannibalismin uhri * David Brandes (s. 1968), saksalainen muusikko, lauluntekijä ja tuottaja * Edvard Brandes, tanskalainen kriitikko, poliitikko ja kirjailija * Georg Brandes (1842–1927), tanskalainen kriitikko ja oppinut * Heinrich Wilhelm Brandes, saksalainen fyysikko, meteorologi ja astronomi * Orlando Brandes (s. 1946), brasilialainen roomalaiskatolinen arkkipiispa * Robin Brandes (s. 1984), saksalainen musiikkituottaja ja DJ * Rudolph Brandes (1795–1842), saksalainen farmaseutti
Monisha Kaltenborn

Monisha Kaltenborn (s. Monisha Narang, 10. toukokuuta 1971) on itävaltalainen autourheilupäällikkö, Sauberin Formula 1 -tallin entinen toimitusjohtaja ja entinen tallipäällikkö (2013–2017Monisha Kaltenborn Leaves Sauber. Sky News 21.6.2017. Viitattu 21.6.2017.). Lisäksi hän omisti 33,3 % osuuden tallista kesään 2016 saakka. Hänestä tuli vuonna 2013 F1-historian ensimmäinen nainen tallipäällikkönä. == Taustaa == Kaltenborn on syntynyt Dehradunissa Intiassa. Hän muutti perheensä kanssa Wieniin ja hankki näin Itävallan kansalaisuuden. Hän työskenteli Sauberin F1-tiimissä vuosina 2000–2017. Kaltenborn toimi aluksi tallin lakiosaston päällikkönä ja sitten myös tallin toimitusjohtajana vuosina 2010–2012. Kun tallin perustaja Peter Sauber ilmoitti lokakuussa 2012 vetäytyvänsä tallipäällikön tehtävistään, hän antoi vastuun Kaltenbornille. Peter Sauber on pysynyt kuitenkin tallin puheenjohtajana. Kalterborn erosi vuoden 2017 kesäkuussa tallista jouduttuaan erimielisyyksiin uusien omistajien kanssa. == Lähteet == == Aiheesta muualla == * Sauber F1 Team - Monisha Kaltenborn Luokka:Formula 1 -tallipäälliköt Luokka:Vuonna 1971 syntyneet Luokka:Elävät henkilöt Luokka:Itävaltalaiset henkilöt
Jeet Thayil

Jeet Thayil (s. 1959 Kerala) on intialainen runoilija ja kirjailija. Hän on julkaissut muun muassa neljä kokoelmaa: These Errors Are Correct (Tranquebar, 2008), English (2004, Penguin India, Rattapallax Press, New York, 2004), Apocalypso (Ark, 1997) ja Gemini (Viking Penguin, 1992). Thayilin ensimmäinen romaani, Narcopolis (Faber & Faber, 2012), oli ehdolla vuoden 2012 Booker- palkinnon saajaksi. ==Lähteet== Luokka:Intialaiset kirjailijat Luokka:Vuonna 1959 syntyneet Luokka:Elävät henkilöt
Anu Saari

Anu Saari (oik. Anja Saari, s. 20. huhtikuuta 1947) on suomalainen ohjaaja ja entinen teatterinjohtaja. Saaren kiinnostus teatteriin syntyi jo nuorena, kun hänen insinööri-isänsä hankki perheen lapsille nukketeatterin. Hän opiskeli Teatterikorkeakoulussa ja valmistui sieltä vuonna 1970. Sen jälkeen hän on luonut uraa niin näyttelijänä, ohjaajana, dramaturgina kuin teatterinjohtajanakin, ja on toiminut samalla myös opettajana ja kääntäjänä. Suomen ohella hän on työskennellyt useassa muussa maassa, erityisesti Saksassa ja Ruotsissa. Saksassa hän oli vuosina 1984–1991 näyttelijäntyön dosenttina Berliinin Ernst Busch -teatterikorkeakoulussa ja vuosina 1990–2000 Cottbusin valtionteatterin apulaisjohtajana. Vuosina 2000–2006 hän toimi Oulun kaupunginteatterin johtajana, ja hänen ansiokseen luetaan yleisesti se, että kaupunginteatteri ei menettänyt katsojiaan teatteritalon remontin aikana vaan jopa laajensi yleisöpohjaansa. Sittemmin hän on ollut ollut muun muassa professorina Malmössä sijaitsevassa Lundin yliopiston teatterikorkeakoulussa mutta on samalla kuitenkin jatkanut myös ohjaajantyötään muun muassa vierailevana ohjaajana Seinäjoen kaupunginteatterissa.. Saari on ohjannut freelancerina yli 25 eri teatterissa. Vuonna 2008 hän sai valtion näyttämötaidetoimikunnan kolmivuotisen näyttämötaiteen taiteilija-apurahan. Saari on Snellmanin suvun Petruksen sukuhaaran suora jälkeläinen. ==Lähteet== ==Aiheesta muualla== * Luokka:Suomalaiset teatterinjohtajat Luokka:Oulun kaupunginteatterin johtajat Luokka:Suomalaiset teatteriohjaajat Luokka:Vuonna 1947 syntyneet Luokka:Elävät henkilöt
Pihlavanlahti

Pihlavanlahti eli Porinlahti on Selkämeressä Porin edustalla sijaitseva merenlahti. Sen eteläosa on lahteen vetensä laskevan Kokemäenjoen suistoa. Noin kymmenen kilometrin pituisen ja parhaimmillaan viiden kilometrin levyisen Pihlavanlahden ulointa osaa kutsutaan Kolpanlahdeksi. Pihlavanlahti on lähes järvimainen vesialue. Luoteessa se yhtyy Reposaaren ja Mäntyluodon väliin jäävään Eteläselkään, josta on yhteys avomerelle. Eteläselän ja Pihlavanlahden välissä ovat 1950-luvulla rakennetut maantie- ja rautatiesillat, jotka yhdistävät Reposaaren mantereeseen. Koillis- ja pohjoisosassa on joukko kapeiden salmien toisistaan erottamia saaria. Niiden kautta kulkee vuonna 1993 valmistunut Pohjoinen satamatie. Lahden itärannalla on maaseutumaisesti asuttu Lyttylä. Länsipuolella sijaitsee Yyterinniemi, jonka Pihlavanlahden puoleisella rannalla on runsaasti teollisuutta sekä vajaan 5 000 asukkaan Pihlavan kaupunginosa. Alueen teollisuuslaitoksia olivat muun muassa amerikkalaisen Huntsman Corporationin omistama Porin titaanidioksiditehdas, Suomen Kuitulevy Oy:n tehdas sekä vuonna 1875 toimintansa aloittanut Pihlavan saha, joka on yhä toiminnassa. Lisäksi Pihlavanlahdella sijaitsee muun muassa Halssin pienvenesatama. Pihlavanlahden keskisyvyys on vain muutamia metrejä. Lisäksi se mataloituu jatkuvasti maankohoamisen ja Kokemäenjoen mukanaan kuljettaman lietteen ansiosta. Lahden eteläosaan kasvaa uusia lietesaaria ja jokisuisto siirtyy eteenpäin joitakin metrejä vuodessa. Pihlavanlahti on huomattavan rehevöitynyt Kokemäenjoen tuomien ravinteiden johdosta. Lahden pohjukan vesi on lähes kokonaan joesta peräisin olevaa sameaa ja runsasravinteista vettä. 1970-luvulta lähtien veden laatu on kuitenkin parantunut muun muassa metsäteollisuuden jätevesien vähentymisen vuoksi. Pihlavanlahti on myös erittäin suosittu merialue vapaa-ajankalastajien keskuudessa. Kemira Pigments Oy:n ympäristölupahakemus Viitattu 17.10.2012. ==Lähteet== *Kokemäenjoen käyttötieto ===Viitteet=== Luokka:Suomen lahdet Luokka:Porin luonto Luokka:Kokemäenjoki
Hr. Ms. Alkmaar (M850)

Hr. Ms. Alkmaar (runkonumero M850) oli Alankomaiden kuninkaallisen laivaston Alkmaar-luokan miinantorjunta-alus. == Valmistus == Alus tilattiin Van der Giessen de Noordilta Alblasserdamista, missä köli laskettiin 1979. Se laskettiin vesille 18. toukokuuta 1982 ja valmistui 28. toukokuuta 1983.Gardiner, Robert s. 283Worldwarships.com - Tripartite == Palvelus == Alus poistettiin palveluksesta 12. toukokuuta 2001 ja myytiin 2005 Latvialle, joka liitti sen laivastoonsa nimellä Rusins runkonumerolla M-08. == Lähteet == * === Viitteet === Luokka:Alkmaar-luokan miinantorjunta-alukset
Mahara (ohjelmisto)

Mahara on avoimen lähdekoodin ePortfolion ja yhteisöpalvelun web-sovellus, jonka on luonut Uuden-Seelannin hallitus. Se tarjoaa käyttäjille työkaluja luoda ja ylläpitää digitaalista portfoliota oppimisestaan. Yhteisöpalvelu- ominaisuudet mahdollistavat käyttäjille vuorovaikutuksen toistensa kanssa. Maharan sisällönhallintajärjestelmä tarjoaa käyttäjille mahdollisuuden luoda blogeja, ansioluetteloita ja erilaisia tiedostoja. Sivujen luonti -työkalu auttaa käyttäjiä luomaan sisällöstään asetelmia tietyllä tavalla muille nähtäväksi. Mahara tukee Leap2A-määrittelyä tiedon tuomisesta ja viemisestä, minkä avulla käyttäjä voi viedä sisältöä pois yhdestä Mahara-asennuksesta ja tuoda ne toiseen. On olemassa rajattua yhteensopivuutta Maharan ja muiden sellaisten järjestelmien kanssa, jotka tukevat Leap2A-standardia. == Aiheesta muualla == * Leap2A-standardi * Maharan virallinen projektisivu Luokka:Ohjelmistot
Hr. Ms. Delfzijl (M851)

Hr. Ms. Delfzijl (runkonumero M851) oli Alankomaiden kuninkaallisen laivaston Alkmaar-luokan miinantorjunta-alus. == Valmistus == Alus tilattiin Van der Giessen de Noordilta Alblasserdamista, missä köli laskettiin 1979. Se laskettiin vesille 29. lokakuuta 1982 ja valmistui 17. elokuuta 1983.Gardiner, Robert s. 283Worldwarships.com - Tripartite == Palvelus == Alus poistettiin palveluksesta 19. kesäkuuta 2001 ja myytiin 2005 Latvialle, joka liitti sen laivastoonsa nimellä Visvaldis runkonumerolla M-07. == Lähteet == * === Viitteet === Luokka:Alkmaar-luokan miinantorjunta-alukset
The Ozzy Osbourne Years

The Ozzy Osbourne Years on Black Sabbath -yhtyeen kolmen CD:n ja viiden LP:n painoksissa julkaistu kokoelma vuodelta 1991. Kokoelma sisältää yhtyeen kaikki kuuden ensimmäisen albumin (1970–1975) kappaleet, lukuun ottamatta instrumentaaleja. Kokoelman julkaisi Castle Communications, eikä se kuulu virallisiin julkaisuihin. == Kappaleet == ===CD 1=== #Black Sabbath – 6:21 #The Wizard – 4:24 #Behind the Wall of Sleep – 3:37 #N.I.B. – 6:08 #Evil Woman – 3:24 #Sleeping Village – 10:44 #Warning – 3:33 #War Pigs – 7:54 #Paranoid – 2:49 #Planet Caravan – 4:25 #Iron Man – 5:54 #Hand of Doom – 7:09 #Fairies Wear Boots – 6:12 ===CD 2=== #Electric Funeral – 4:48 #Sweet Leaf – 5:04 #After Forever – 5:27 #Embryo / Children of the Grave – 5:01 #Lord of this World – 5:26 #Solitude – 5:02 #Into the Void – 6:12 #Wheels of Confusion – 8:00 #Tomorrow’s Dream – 3:07 #Changes – 4:42 #Supernaut – 4:43 #Snowblind – 5:28 #Cornucopia – 3:51 #St. Vitus Dance – 2:26 #Under the Sun – 5:50 ===CD 3=== #Sabbath Bloody Sabbath – 5:46 #A National Acrobat – 6:16 #Sabbra Cadabra – 5:57 #Killing Yourself to Live – 5:41 #Who Are You – 4:11 #Looking for Today – 5:00 #Spiral Architect – 5:30 #Hole in the Sky – 4:00 #Symptom of the Universe – 6:29 #Am I Going Insane (Radio) – 4:17 #Thrill of it All – 5:54 #Megalomania – 9:42 #The Writ – 7:46 == Julkaisuhistoria == *1991: Castle / Essential, ESBLP 142, 5-LP boksi, UK *1991: Castle / Essential, ESBCD 142, 3-CD Luokka:Vuoden 1991 kokoelma-albumit Luokka:Black Sabbathin kokoelma- albumit
EMERGCON

EMERGCON on Yhdysvalloissa käytössä oleva järjestelmä, jolla merkitään hätätilanteessa olevaa valmiuden tasoa. Alhaisin taso on EMERGCON2 ja ylin EMERGCON1 (vrt. DEFCON) EMERGCON-nimitys tulee englannin kielen sanoista emergency eli hätätila ja condition eli tila tai kunto, tässä tapauksessa valmius. Luokka:Yhdysvaltain asevoimat
Neon Nights – Live at Wacken

Neon Nights – 30 Years of Heaven & Hell – Live at Wacken on Heaven & Hell- yhtyeen (eli Black Sabbath-yhtyeen vuosien 1980-1982 ja 1991-1992 kokoonpanon) live-DVD/CD-julkaisu vuodelta 2010. Se on nauhoitettu ja kuvattu Wacken Open Air-festivaaleilla heinäkuussa 2009 Saksassa. Tallenne julkaistiin postuumisti yhtyeen vokalistin Ronnie James Dion kuoleman (toukokuu 2010) jälkeen. Heaven & Hell lopetti toimintansa heinäkuussa 2010 Dion muistolle soitetun konsertin jälkeen. Albumilta ja DVD:ltä löytyvä tallenne on yksi yhtyeen viimeisistä konserteista. Kappaleet ovat peräisin kolmelta Dion kanssa tehdyltä Black Sabbath-studioalbumilta sekä Heaven & Hellin nimissä tehdyltä tuolloin tuoreelta The Devil You Know-albumilta. Lisäksi DVD:ltä löytyy bonusmateriaaleina yhtyeen kaikkien jäsenten haastattelut, jossa he muistelevat 30:n vuoden ajan tapahtumia Black Sabbathissa (ensimmäinen Dion aikainen Sabbath-albumi Heaven and Hell julkaistiin vuonna 1980). Lisäksi mukana on yhtyeen elossa olevien jäsenten (kitaristi Tony Iommi, basisti Geezer Butler ja rumpali Vinny Appice) muistosanat Diolle. == Kappaleet == #E5150 (vain DVD:llä) #Mob Rules #Children of the Sea #I #Bible Black #Time Machine #Fear #Falling off the Edge of the World #Follow the Tears #Die Young #Heaven and Hell #Country Girl (vain DVD:llä) #Neon Knights *kaikki kappaleet säv., san. ja sov. Butler, Dio ja Iommi paitsi 3, 10, 11 ja 13 Butler, Dio, Iommi ja Ward === DVD-lisämateriaali === * 30th Anniversary interviews * Ronnie James Dio Tribute == Kokoonpano == * Ronnie James Dio – laulu * Tony Iommi – kitara * Geezer Butler – basso * Vinny Appice – rummut \+ * Scott Warren – kosketinsoittimet == Julkaisuhistoria == *marraskuu 2010: Eagle Vision, EREDV823, DVD, EU *marraskuu 2010: Eagle Vision, EV302189, DVD, US *marraskuu 2010: Armoury, ARMCD531 / GAS 0000531 AMY, CD, EU *marraskuu 2010: Eagle / Armoury, ARM250462, CD, US *2011: Back on Black, BOBV291LP, 2-LP, UK Luokka:Vuoden 2010 konserttitallenteet Luokka:Heaven and Hellin albumit Luokka:Konserttielokuvat
Hr. Ms. Dordrecht (M852)

Hr. Ms. Dordrecht (runkonumero M852) oli Alankomaiden kuninkaallisen laivaston Alkmaar-luokan miinantorjunta-alus. == Valmistus == Alus tilattiin Van der Giessen de Noordilta Alblasserdamista, missä köli laskettiin 5. tammikuuta 1981. Se laskettiin vesille 12. kesäkuuta 1981 ja valmistui 16. marraskuuta 1983.Gardiner, Robert s. 283Worldwarships.com - Tripartite == Palvelus == Alus poistettiin palveluksesta 5. heinäkuuta 2001 ja myytiin 2005 Latvialle, joka liitti sen laivastoonsa nimellä Tālivaldis runkonumerolla M-06. == Lähteet == * === Viitteet === Luokka:Alkmaar-luokan miinantorjunta-alukset
Platonin epigrammit

Platonin epigrammeilla viitataan joukkoon antiikin kreikkalaisia epigrammeja, jotka on laitettu filosofi Platonin nimiin. Kaikki nämä epigrammit ovat lyhyitä runoja, jotka ovat sopivia omistuskirjoituksiksi esimerkiksi hautamuistomerkkeihin. Kokonaisuudessaan Platonin nimiin on laitettu 31 (joissakin lähteissä 32) epigrammia, vaikka usein epigrammeja mainitaan olevan 17 tai 18. Yhtä lukuun ottamatta kaikki epigrammit ovat säilyneet Kreikkalaisessa antologiassa, ja niistä 17 tunnetuinta on säilynyt pelkästään antologiassa. Diogenes Laertios lainaa yhtätoista epigrammeista; kolmeatoista taas lainaavat kokonaan tai osittain Athenaios, Suidas, Apuleius, Filostratos, Aulus Gellius, Macrobius, Olympiodoros, Mikhael Apostolios ja Thomas Magistros. Epigrammit on kirjoitettu elegisen distikonin muodossa. Ne eivät sisällä filosofista aineistoa. Tutkijat pitävät kaikkia tai ainakin suurinta osaa epigrammeista epäperäisinä. Tämä arvio perustuu sekä epigrammien kieleen että sisältöön, sekä siihen tosiseikkaan, että epigrammien sepittäminen tunnettujen henkilöiden nimissä oli suosittua myöhäisantiikin aikana. Osa epigrammeista saattaa kuitenkin olla aitoja. Mahdollisesti aidoiksi on arveltu varsinkin epigrammeja 1, 2 ja 7 sekä erityisesti epigrammia 3. Näistä epigrammi 1 on jollekin oppilaalle, mahdollisesti Akatemian opiskelijalle, omistettu rakkausruno ja epigrammi 2 saman oppilaan hautakirjoitus. Epigrammi 3 on Dion Syrakusalaisen hautakirjoitus, epigrammi 7 puolestaan rakkausruno nuorelle tytölle tai naiselle. Muita epigrammeissa mainittuja henkilöitä ovat Faidros ja tragediakirjailija Agathon, jotka mainitaan epigrammeissa 4 ja 6 vastaavasti; Ksanthippe, mahdollisesti sama henkilö kuin Sokrateen vaimo, joka mainitaan rakastajana epigrammissa 8; runoilijatar Sapfo, joka mainitaan kymmenentenä muusana epigrammissa 16; ja komediakirjailija Aristofanes, joka mainitaan sulotarten innoittamana epigrammissa 18. == Lähteet == == Kirjallisuutta == * == Aiheesta muualla == * Πλάτωνος επιγράμματα (Platōnos epigrammata) Wikisource. * Epigrams of Plato Wikisource. Luokka:Platonin teokset Luokka:Runot
Hr. Ms. Haarlem (M853)

Hr. Ms. Haarlem (runkonumero M853) oli Alankomaiden kuninkaallisen laivaston Alkmaar-luokan miinantorjunta-alus. == Valmistus == Alus tilattiin Van der Giessen de Noordilta Alblasserdamista, missä köli laskettiin 30. marraskuuta 1981. Se laskettiin vesille 9. heinäkuuta 1983 ja valmistui 12. huhtikuuta 1984.Gardiner, Robert s. 283Worldwarships.com - TripartiteAlankomaiden laivasto - Hr. Ms. Haarlem == Palvelus == Alus poistettiin palveluksesta 29. marraskuuta 2011. == Lähteet == * === Viitteet === Luokka:Alkmaar-luokan miinantorjunta-alukset
Ensi (nimi)

Ensi on suomalainen etunimi. Alusta alkaen Ensiä on käytetty sekä naisen että miehen nimenä. Suosituimmillaan se oli 1920–1930-luvuilla. Vuoden 1960 jälkeen syntyneillä se on varsin harvinainen. Vuoden 2019 loppuun mennessä Digi- ja väestötietoviraston tietojen mukaan Ensi-nimen on saanut noin 870 henkilöä, joista noin yli 550 on naisia ja noin 320 miehiä. Valtaosa Ensi-nimisistä on syntynyt 1900-luvun alkupuolella. == Tunnettuja Ensi-nimisiä == * Ensi Lahdensuu (1897–1976), runoilija * Ensi Niinivaara (1915–1978), kirjailija * Ensi Somersalo (1884–1927), diplomi-insinööri ja kirjailija == Lähteet == Luokka:Etunimet
SunSay

SunSay on vuonna 2007 perustettu ukrainalainen fuusioyhtye, jonka pääjäsen ja johtohahmo on hajonneen reggae-duo 5'nizzan entinen solisti Andrei ”Sun” Zaporožets (ven. Андрей «Сан» Запорожец). Yhtye on ottanut vaikutteita musiikkiinsa monista eri tyylilajeista, kuten funkista, reggaesta, folkista, rockista ja jazzista. Suurin osa kappaleiden sanoituksista on venäjäksi, mutta yhtyeellä on myös ukrainan- ja englanninkielisiä sävellyksiä. SunSay on tehnyt yhteistyötä yhdysvaltalaisen rap-artistin ja tuottajan John Fortén kanssa ja keikkaillut Venäjän ja Ukrainan lisäksi mm. Saksassa, Puolassa, Tšekissä, Virossa, Latviassa ja Liettuassa.SunSayn viralliset nettisivut ==Historia== ===Yhtyeen synty=== SunSayn vuonna 2007 julkaistu debyyttialbumi sisältää materiaalia 5'nizzan kolmannelta, työstövaiheeseen jääneeltä studioalbumilta. Zaporožets halusi viedä akustisen duon musiikkia uuteen suuntaan ja lisätä sovituksiin uusia instrumentteja. Lopulta Sergei Babkin (ven. Сергей Бабкин), toinen 5'nizzan perustajajäsenistä, jätti yhtyeen taiteellisten erimielisyyksien vuoksi. Zaporožets jatkoi materiaalin työstämistä, ja sooloprojekti sai uuden nimen, SunSay. Debyyttialbumilla on kuultavissa joitakin Sergei Babkinin taustalauluja ja kitararaitoja. Haastattelu ”Solnetšnyje dajvery” (ven. Солнечные дайверы) == Nykyiset jäsenet == * Andrei ”Sun” Zaporožets (ven. Андрей «Сан» Запорожец) – laulu * Konstantin Tšalyh (ven. Константин Чалых) – sähkökitara * Andrei Kobyljanski (ven. Андрей Кобылянский) – kitara * Roman Kutšerenko (ven. Роман Кучеренко) – basso * Sergei Balalajev (ven. Сергей Балалаев) – rummut * Sergei Klevenski (ven. Сергей Клевенский) – etniset puhallinsoittimet ==Julkaisut== ===Studioalbumit=== * SunSay (2007) * Dajver (ven. Дайвер) (2010) * Legko (ven. Легко) (2011) ===Musiikkivideot=== * U tebja jest vsjo (ven. У тебя есть все) (2007) * Bud slabei menja (ven. "Будь слабей меня") (2010) * Mama (ven. Мама) (2011) * SunSay & John Forté - Wind Song (2011) ==Lähteet== ==Aiheesta muualla== * SunSayn viralliset nettisivut * SunSayn viralliset Myspace-sivut * SunSayn viralliset YouTube-sivut Luokka:Ukrainalaiset yhtyeet
Penttilä (täsmennyssivu)

Penttilä voi tarkoittaa seuraavia: ;paikkoja: * Penttilä, Joensuun kaupunginosa * Penttilä, kylä Perniössä ;suomalaisia henkilöitä: * Aarni Penttilä (1899–1971), kielitieteilijä * Albert Penttilä (1902–1957), jääkärikapteeni * Anneli Penttilä (1932–1994), ilma-akrobaatti ja laskuvarjohyppääjä * Anni Penttilä (s. 1993), vuorikiipeilijä * Antti Penttilä (1870–1934), maanviljelijä, Edistyspuolueen kansanedustaja * Antti Penttilä (s. 1939), oikeuslääketieteen professori * Arvo Penttilä (1894–1983), järjestöjohtaja, maanviljelysneuvos * Eero Akaan-Penttilä (s. 1943), ylilääkäri ja kansanedustaja * Eija Penttilä (s. 1955), suomalainen maastohiihtäjä * Eino Penttilä (1906–1982), keihäänheittäjä * Eino Penttilä (1914–1992), Mannerheim-ristin ritari * Eino Penttilä (1907–1997), toimitusjohtaja, yrittäjä ja kirjailija * Emily Penttilä (s. 1993), golfaaja * Erkki Penttilä (1932–2005), vapaapainija * Erkki Penttilä (1905–2004), maasto- ja alppihiihtäjä * Hannu Penttilä (s. 1954), Vantaan apulaiskaupunginjohtaja * Hannu Penttilä (s. 1953), yritysjohtaja * Ilkka Penttilä (s. 1936), kliinisen kemian professori * Jalmari Penttilä (1886–1943), kauppaneuvos, Nortamo-Seuran puheenjohtaja * Jari Penttilä (s. 1961), Halsuan kunnanjohtaja * Jenni Penttilä (s. 1991), moukarinheittäjä * Jere Penttilä (s. 1972), Joensuun kaupunginjohtaja * Johan Penttilä (1891–1967), painija * Kati Borg-Penttilä (s. 1948), laulaja * Kustaa Penttilä (1888–1950), kanttori-urkuri, säveltäjä ja sovittaja * Laura Penttilä (s. 2002), lentopalloilija * Leena Siukonen- Penttilä (1924–1994), viulisti ja pianisti * Merja Penttilä (s. 1956), VTT:n biotekniikan tutkimusprofessori * Michael Penttilä, aik. Jukka Lindholm (s. 1965), sarjamurhaaja * Mikko Penttilä (s. 1987), näyttelijä * Onni Penttilä (1915–1986), vuorineuvos, Askon pääjohtaja * Paula Penttilä (s. 1979), koripalloilija * Reino Penttilä (s. 1940), maanviljelijä ja osuustoimintavaikuttaja, maanviljelysneuvos * Risto E. J. Penttilä (s. 1959), Nordic West Officen toimitusjohtaja * Simo Penttilä, Uuno Hirvosen (1898–1971) kirjailijanimi * Sinikka Luja-Penttilä (1924–2022), poliitikko, ministeri ja sosiaalineuvos * Sulo Penttilä (1923–1994), ammattiyhdistysjohtaja * Susanna Penttilä (s. 1973), muotiliikkeen pitäjä * Tero Penttilä (s. 1975), jalkapalloilija * Timo Penttilä (1931–2011), arkkitehti * Vihtori Penttilä (1825–1867), maanviljelijä ja valtiopäivämies * Vilho Penttilä (1854–1905), merikapteeni, laivanvarustaja, maanviljelijä ja valtiopäivämies * Vilho Penttilä (1868–1918), arkkitehti ja henkirikoksen uhri * Yrjö Penttilä (s. 1891), taidemaalari * Yrjö Penttilä (1903–1982), liikennöitsijä, liikenneneuvos. ;muuta: *Penttilä-yhtiöt, vuoteen 1992 toiminut kotkalainen rakennus- ja hotelliyhtiö
Aapo Selja

Aapo Selja (vuoteen 1898 saakka Abraham Skopa, 28\. helmikuuta 1877 Oulu – 18. kesäkuuta 1940 Oulu) oli suomalainen näytelmäkirjailija. Selja syntyi työläisperheeseen ja oli ammatiltaan maalari. Hän osallistui työväen järjestötoimintaan sekä harrasti kirjallisuutta, teatteria ja taidemaalausta. Selja oli perustamassa Oulun työväen teatteria ja toimi vuoteen 1901 saakka Oulun työväenyhdistyksen puheenjohtajana. Hän kirjoitti jo nuorena runoja ja kertomuksia lehtiin ja työväen julkaisuihin. Selja toimi näyttelijänä ja teatteriohjaajana sekä sepitti huvinäytelmiä ja myöhemmin radiokuunnelmia. Selja oli Vaasassa ilmestyneen Vapaa Sana -lehden aputoimittajana 1906, mutta hänet erotettiin tehtävästä. Helmikuussa 1907 hänet tuomittiin 1 vuoden 2 kuukauden kuritushuonerangaistukseen kolmesta murtovarkaudesta. Selja oli mennyt Vaasa-lehden toimitukseen väärillä avaimilla ja anastanut sieltä rahaa. == Näytelmiä == Nimellä Aapo Selja: * Siemenperunat : yksinäytöksinen huvinäytelmä. Seuranäytelmiä n:o 209. Karisto 1919, 2. painos 1922, 3. painos 1931 * Vihkimäleninki. Seuranäytelmiä n:o 267. Karisto 1926 * Äiti kulta : kaksinäytöksinen näytelmä. Seuranäytelmiä n:o 280. Karisto 1926 Nimellä Aapo S.: * Amerikasta palatessa : pilanäytelmä 1:ssä näytöksessä. Seuranäytelmiä n:o 114. Boman & Karlsson, Hämeenlinna 1904, 2. painos 1908 * Lammas kaivossa : yksinäytöksinen huvinäytelmä. Seuranäytelmiä n:o 183. Karisto 1915, 2. painos 1925 * Puoli sekuntia : kaksinäytöksinen huvinäytelmä. Seuranäytelmiä n:o 184. Karisto 1915 == Lähteet == Luokka:Suomalaiset näytelmäkirjailijat Luokka:Vuonna 1877 syntyneet Luokka:Vuonna 1940 kuolleet
Arthur Smith

Arthur Smith (1. huhtikuuta 1921 Clinton, Etelä-Carolina – 3. huhtikuuta 2014 Charlotte, Pohjois-Carolina) oli yhdysvaltalainen kantrimuusikko.Biography Oldies Arthur Smith oli alun perin tekstiilitehtaan työntekijä, josta tuli tunnettu kantri-instrumentaalien säveltäjä sekä kitaristi, viulisti ja banjonsoittaja, jonka suurin hitti oli instrumentaali Guitar Boogie. == Ura == Arthur oli tehdastyöläisen ja musiikinopettaja Clayton Seymour Smithin poika. Smithin ensimmäinen soitin oli kornetti. Arthur Smith veljineen perusti Dixieland-yhtyeen nimeltä Carolina Crackerjacks, joka esiintyi radiossa Spartanburgissa, Etelä-Carolinassa; he onnistuivat rajoitetusti jazzformaattinsa kanssa. Heistä tuli suositumpi kantriyhtyeenä, ennen kuin Arthur muutti Charlotteen, Pohjois-Carolinaan liittyäkseen WBT Carolina Barndancen liveshow’hun ja radio-ohjelmaan. Ennen toista maailmansotaa Arthur oli WBT Briarhoppers -yhtyeen jäsen. Sodan jälkeen palattuaan merivoimien palveluksesta vaimonsa luo Charlotteen Smith jatkoi levytysuraansa ja aloitti Carolina Calling -radioshow’n. Hän levytti vuonna 1948 tunnetuimman sävellyksensä Guitar Boogien, jota voidaan pitää yhtenä tunnetuimmista rockin edeltäjistä. Vuonna 1955 Smith sävelsi banjoinstrumentaalin nimeltä ”Feudin’ Banjos” ja äänitti sen Don Reno -nimisen banjonsoittajan kanssa. ==Singlet== *1948 ”Banjo Boogie” ja ”Guitar Boogie” *1949 ”Boomerang” *1963 ”Tie My Hunting Dog Down, Jed” *1973 ”Battling Banjos Polka” == Lähteet == Luokka:Yhdysvaltalaiset countrymuusikot Luokka:Vuonna 1921 syntyneet Luokka:Vuonna 2014 kuolleet
Rauli Mickelsson

Rauli Mickelsson (s. 1954) on turkulainen politiikan tutkija. Hän on sekä Tampereen yliopiston että Turun yliopiston valtio-opin dosentti. Mickelsson väitteli valtiotieteiden tohtoriksi Turun yliopistosta vuonna 1999. Hän on tutkinut erityisesti poliittisia puolueita ja poliittisen osallistumisen muutosta. Hän on työskennellyt Turun yliopistossa vuodesta 1995, lukuun ottamatta vuosia 2009–2012, jolloin hän toimi Tampereen yliopistossa valtio- opin yliopistonlehtorina. Tällä hetkellä Mickelsson työskentelee Turun yliopistossa politiikan tutkimuksen laitoksella yliopisto-opettajana. == Muuta == Mickelsson on ollut vuodesta 1984 asti Vihreän liiton toiminnassa mukana. Vuonna 2021 Mickelssonille myönnettiin Suomen Valkoisen Ruusun ritarimerkki. ==Julkaisuja== *Samanlaiset ja erilaiset puolueet. Retoriikka- ja diskurssianalyyttinen tutkimus kokoomuslaisten ja sosialidemokraattien jäsenlehdissä ilmaisemista käsityksistä omista puolueistaan vuosina 1965–1995 (väitöskirja, Turun yliopisto 1999) *Suomen puolueet. Historia, muutos, nykypäivä (Vastapaino 2007) *Puolueiden tulevaisuus (toim.) (Oikeusministeriö 2009) *Poliittinen osallistuminen tulevaisuudessa (toim.) (tulossa) *Artikkeleita tieteellisissä kausijulkaisuissa ja kokoomateoksissa == Lähteet == ==Aiheesta muualla== *Suomen puolueet -kirjan esittely *Puolueiden tulevaisuus -kirjan esittely ja pdf-versio Luokka:Suomalaiset politiikan tutkijat Luokka:Vuonna 1954 syntyneet Luokka:Elävät henkilöt
Hr. Ms. Harlingen (M854)

Hr. Ms. Harlingen (runkonumero M854) oli Alankomaiden kuninkaallisen laivaston Alkmaar-luokan miinantorjunta-alus. == Valmistus == Alus tilattiin Van der Giessen de Noord telakalta Alblasserdamista. Alus laskettiin vesille 9. heinäkuuta 1983 ja valmistui 12. huhtikuuta 1984.Gardiner, Robert s. 283Worldwarships.com - Tripartite == Palvelus == Alus poistettiin palveluksesta ja myytiin Latvialle, joka liitti sen laivastoonsa nimellä Imanta runkonumerolla M-04. == Lähteet == * === Viitteet === Luokka:Alkmaar- luokan miinantorjunta-alukset
2000-kymmenluku

2000-kymmenluku on epätäsmällinen ilmaus, joka voi viitata joko 2000-vuosikymmeneen tai 2010-lukuun. Kielitoimisto suosittelee nimitystä kymmenluku käytettäväksi vuonna 2010 alkaneesta vuosikymmenestä. 2000-vuosikymmentä sen sijaan voidaan nimittää ensikymmen- tai alkukymmenluvuksi. Kotus: Onnea tulevalle kymmenluvulle! (2010) == Lähteet ==